สำหรับคนที่ยังคิดถึงรสชาติของ Le norte ร้านเค้กในสยามพารากอนที่ถูกเเทนที่ด้วย Harrods เเล้วนั้น สามารถกลับมาหารสชาติที่คุ้นเคยอีกครั้งได้ที่ร้าน Park cuisine โดยร้านนี้จะมีสามสาขาคือที่ถนนวิทยุ,สุขุมวิทซอย 49 เเละสามเสน(พรรคประชาธิปัตย์) สำหรับสาขานี้จะเป็นร้านเล็กๆอยู่หน้าพรรคประชาธิปัตย์เลยครับ หาไม่ยาก

ภายใน : เป็นร้านกาเเฟชิลๆขนาดกลางๆ ตกเเต่งไม่มาก ให้ความรู้สึกสบายๆ เหมาะกับมานั่งคุยชิลๆ
อาหาร : มีทั้งเครื่องดื่มชา กาเเฟ เเละขนมต่างๆ เช่น พาย เค้ก มาการอง สำหรับที่สั่งมาวันนี้คือ 
Volute(3.5/5) เป็นเค้กช๊อคโกเเลตตัวเก่งตั้งเเต่สมัยอยู่ Le norte ข้างนอกมีดาร์คช๊อกโกเเลตเเผ่นวางวนรอบฐานเค้ก ด้านในจะมีเค้กช๊อกโกเเลตเนื้อมูสที่เคลือบด้วยดาร์คช๊อคอีกชั้นหนึ่ง เเละในสุดจะสอดไส้ครีมนมไว้ สำหรับรสชาติ อร่อยมากกเหมือนเดิม ถ้าคนชอบดาร์คช๊อคอยู่เเล้วคงรู้สึกฟินมาก เพราะตั้งเเต่ดาร์คช๊อคข้างนอกไปจนถึงเนื้อเค้กนั้น มีรสขมช๊อคโกเเลตเเทรกอยู่ตลอด ตัวเค้กจะเเน่นๆไม่ฟู รสชาติไม่หวานมาก ครีมด้านในจะมีรสชาติหวานมัน ตัดกันกับตัวเค้กด้านนอก โดยส่วนตัวชอบเค้กดาร์คช๊อคของร้านนี้เเต่เดิมมาก อยากจะให้ 5 เต็มด้วยซ้ำ เเต่ขอตัดคะเเนนคือ วันที่ไปทานที่ร้านนั้น เครื่องทำความเย็นของตู้เเช่เสีย เลยทำให้ตัวเค้กนั้นไม่เย็นมาก ช๊อคโกเเลตรอบๆเค้กเเละผิวเค้กเลยเเหยะๆ เหลวๆหน่อย พอทานเเล้วเลยทำให้รู้สึกหนืดๆ ฝืดคอ...อีกข้อนึงคือครีมนมด้านในนั้นถ้าเย็นกว่านี้คงจะอร่อย เเต่นี่พอไม่เย็นเเล้วรู้สึกเลี่ยนไป ถ้าตู้เเช่ไม่เสีย เค้กคงอร่อยมากกว่านี้มาก(165 บาท) 

